ประกาศคณะกรรมการกํากับหลักทรัพย์และตลาดหลักทรัพย์ที่ กม. 24/2562เรื่อง การกําหนดค่าธรรมเนียมการประกอบกิจการ ตามที่ได้รับใบอนุญาต(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 9(2) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559(2) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 13/2560 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 2) ลงวันที่ 20 กุมภาพันธ์ พ.ศ. 2560 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 19/2560 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 3) ลงวันที่ 24 เมษายน พ.ศ. 2560 (4) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 30/2560 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 4) ลงวันที่ 14 ธันวาคม พ.ศ. 2560 (5) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 14/2561 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 5) ลงวันที่ 3 กรกฎาคม พ.ศ. 2561(6) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 11/2559 เรื่อง การกําหนดค่าธรรมเนียมการประกอบธุรกิจสําหรับผู้ประกอบธุรกิจสัญญาซื้อขายล่วงหน้า ลงวันที่ 7 พฤศจิกายน พ.ศ. 2559(7) ประกาศคณะกรรมการกํากับหลักทรัพย์และตลาดหลักทรัพย์ ที่ กม. 31/2560 เรื่อง การกําหนดค่าธรรมเนียมการประกอบธุรกิจสําหรับผู้ประกอบธุรกิจสัญญาซื้อขายล่วงหน้า (ฉบับที่ 2) ลงวันที่ 14 ธันวาคม พ.ศ. 2560ข้อ ๒ ในประกาศนี้"ผู้ได้รับใบอนุญาต" หมายความว่า (1) ผู้ได้รับใบอนุญาตประกอบธุรกิจหลักทรัพย์ แต่ไม่รวมถึงผู้ได้รับใบอนุญาตประกอบธุรกิจหลักทรัพย์ประเภทดังนี้ (ก) กิจการการยืมและให้ยืมหลักทรัพย์ (ข) การจัดการกองทุนรวมเพื่อผู้ลงทุนซึ่งเป็นคนต่างด้าว(2) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า(3) ผู้ได้รับใบอนุญาตการให้บริการเป็นนายทะเบียนหลักทรัพย์ แต่ไม่รวมถึงผู้ได้รับใบอนุญาตการให้บริการเป็นนายทะเบียนหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตประกอบการเป็นสํานักหักบัญชีหลักทรัพย์ ศูนย์รับฝากหลักทรัพย์ และการให้บริการเป็นนายทะเบียนหลักทรัพย์ ตามโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน"ค่าธรรมเนียม" หมายความว่า ค่าธรรมเนียมการประกอบกิจการตามที่ได้รับใบอนุญาต"ตลาดหลักทรัพย์" หมายความว่า ตลาดหลักทรัพย์แห่งประเทศไทย"หน่วยลงทุน" หมายความว่า (1) หน่วยลงทุนตามกฎหมายว่าด้วยหลักทรัพย์และตลาดหลักทรัพย์(2) ตราสารหรือหลักฐานซึ่งแสดงสิทธิของผู้ถือในฐานะเจ้าของหรือผู้รับประโยชน์ตามโครงการจัดการลงทุน (collective investment scheme) ที่จัดตั้งขึ้นตามกฎหมายต่างประเทศ ไม่ว่าโครงการจัดการลงทุนดังกล่าวจะจัดตั้งในรูปบริษัท ทรัสต์ หรือรูปอื่นใดข้อ ๓ ให้ผู้ได้รับใบอนุญาตชําระค่าธรรมเนียมต่อสํานักงานตามประเภทกิจการที่ได้รับใบอนุญาต โดยให้ชําระตามอัตราค่าธรรมเนียมคงที่หรือตามอัตราค่าธรรมเนียมที่ขึ้นกับปริมาณธุรกิจ แล้วแต่กรณี ตามที่กําหนดในประกาศนี้ผู้ได้รับใบอนุญาตมีหน้าที่ชําระค่าธรรมเนียมเฉพาะใบอนุญาตที่เริ่มประกอบกิจการแล้วโดยหากผู้ได้รับใบอนุญาตประกอบกิจการหลายประเภทกิจการ ให้ชําระค่าธรรมเนียมของทุกประเภทกิจการรวมกันข้อ ๔ ข้อ 4 ให้ผู้ได้รับใบอนุญาตประเภทดังต่อไปนี้ ชําระอัตราค่าธรรมเนียมคงที่(1) การให้สินเชื่อเพื่อธุรกิจหลักทรัพย์ ปีละ 500,000 บาท(2) การเป็นนายหน้าระหว่างผู้ค้าหลักทรัพย์ ปีละ 50,000 บาท(3) การจัดการเงินร่วมลงทุน ปีละ 50,000 บาท(4) การให้บริการเป็นนายทะเบียนหลักทรัพย์ ปีละ 50,000 บาท (5) การเป็นที่ปรึกษาการลงทุน ปีละ 25,000 บาทในกรณีที่ผู้ได้รับใบอนุญาตมีการประกอบกิจการไม่เต็มปีปฏิทินในปีที่เริ่มประกอบกิจการ ให้ชําระค่าธรรมเนียมคงที่ตามสัดส่วนจํานวนเดือนที่มีการประกอบธุรกิจ (monthly pro-rate) ข้อ ๕ ให้ผู้ได้รับใบอนุญาตประเภทดังต่อไปนี้ ชําระค่าธรรมเนียมที่ขึ้นกับปริมาณธุรกิจ ตามอัตราที่กําหนดไว้สําหรับแต่ละประเภทกิจการ(1) การเป็นนายหน้าซื้อขายหลักทรัพย์ (2) การค้าหลักทรัพย์(3) การจัดจําหน่ายหลักทรัพย์(4) การจัดการกองทุนรวม(5) การจัดการกองทุนส่วนบุคคล (6) การเป็นตัวแทนซื้อขายสัญญาซื้อขายล่วงหน้าข้อ ๖ ค่าธรรมเนียมที่ผู้ได้รับใบอนุญาตรายใดรายหนึ่งต้องชําระตามประกาศนี้เมื่อนับรวมกันแล้วต้องไม่ต่ํากว่าปีละ 50,000 บาท และไม่สูงกว่าปีละ 10 ล้านบาท เว้นแต่กรณีดังต่อไปนี้ (1) ผู้ได้รับใบอนุญาตมีการประกอบธุรกิจประเภทการเป็นที่ปรึกษาการลงทุนเพียงประเภทเดียว ให้ชําระค่าธรรมเนียมปีละ 25,000 บาท(2) ผู้ได้รับใบอนุญาตตามข้อ 5(6) ให้ชําระค่าธรรมเนียมการเป็นตัวแทนซื้อขายสัญญาซื้อขายล่วงหน้าต่างหากโดยต้องไม่ต่ํากว่าปีละ 50,000 บาท และไม่สูงกว่าปีละ 1 ล้านบาท ข้อ ๖/๑ ให้ผู้ได้รับใบอนุญาตที่แจ้งหยุดประกอบกิจการโดยชอบตามหลักเกณฑ์ที่เกี่ยวข้อง ได้รับยกเว้นค่าธรรมเนียมตามข้อ 4 หรือข้อ 5 แล้วแต่กรณี สําหรับประเภทกิจการที่แจ้งหยุดไว้ตั้งแต่ก่อนเริ่มต้นปีปฏิทินและไม่มีการประกอบกิจการนั้นตลอดปีปฏิทินที่ต้องชําระค่าธรรมเนียม ทั้งนี้ เมื่อนับรวมค่าธรรมเนียมที่ผู้ได้รับใบอนุญาตดังกล่าวต้องชําระในปีปฏิทินนั้น ต้องไม่ต่ํากว่าค่าธรรมเนียมขั้นต่ําตามที่กําหนดในข้อ 6 ในกรณีที่ผู้ได้รับใบอนุญาตแจ้งหยุดการประกอบกิจการทุกประเภทโดยชอบตามหลักเกณฑ์ที่เกี่ยวข้องตั้งแต่ก่อนเริ่มต้นปีปฏิทินที่ต้องชําระค่าธรรมเนียมและไม่มีการประกอบกิจการนั้นตลอดปีปฏิทินดังกล่าวหรือถูกระงับการประกอบกิจการทุกประเภทตลอดปีปฏิทิน ให้ผู้ได้รับใบอนุญาตชําระเฉพาะค่าธรรมเนียมขั้นตํ่าตามที่กําหนดในข้อ 6ข้อ ๗ ให้ผู้ได้รับใบอนุญาตประเภทการเป็นนายหน้าซื้อขายหลักทรัพย์ชําระค่าธรรมเนียมตามหลักเกณฑ์ดังต่อไปนี้(1) ค่าธรรมเนียมการเป็นนายหน้าซื้อขายหลักทรัพย์ในตลาดหลักทรัพย์ หรือตลาดหลักทรัพย์ต่างประเทศ ให้ชําระในอัตราร้อยละ 0.001 ของมูลค่าการซื้อขายหลักทรัพย์ โดยให้คํานวณตามหลักเกณฑ์ดังนี้ (ก) กรณีผู้ได้รับใบอนุญาตเป็นสมาชิกของตลาดหลักทรัพย์ หรือตลาดหลักทรัพย์ต่างประเทศ ให้คํานวณจากมูลค่าการซื้อขายหลักทรัพย์ โดยหักด้วยมูลค่าการซื้อขายหลักทรัพย์ที่มาจากผู้ได้รับใบอนุญาตประเภทการเป็นนายหน้าซื้อขายหลักทรัพย์ ที่มิได้เป็นสมาชิกของตลาดหลักทรัพย์ หรือตลาดหลักทรัพย์ต่างประเทศ (sub-broker) แล้วแต่กรณี (ข) กรณีผู้ได้รับใบอนุญาตมิได้เป็นสมาชิกของตลาดหลักทรัพย์ หรือตลาดหลักทรัพย์ต่างประเทศ ให้คํานวณจากมูลค่าการซื้อขายหลักทรัพย์ที่ได้ทํารายการผ่านผู้ได้รับใบอนุญาตที่เป็นสมาชิกของตลาดหลักทรัพย์ หรือตลาดหลักทรัพย์ต่างประเทศ แล้วแต่กรณี(2) ค่าธรรมเนียมการเป็นนายหน้าซื้อขายหลักทรัพย์นอกตลาดหลักทรัพย์ หรือตลาดหลักทรัพย์ต่างประเทศ ให้ชําระในอัตราร้อยละ 0.001 ของมูลค่าการซื้อขายหลักทรัพย์ ทั้งนี้ ไม่รวมถึงการซื้อขายหลักทรัพย์ที่เป็นหน่วยลงทุน มูลค่าการซื้อขายหลักทรัพย์ตามวรรคหนึ่ง ให้นับรวมทั้งการซื้อขายหลักทรัพย์เพื่อบัญชีของลูกค้าและเพื่อบัญชีของผู้ได้รับใบอนุญาต ข้อ ๘ ให้ผู้ได้รับใบอนุญาตประเภทการเป็นนายหน้าซื้อขายหลักทรัพย์นอกตลาดหลักทรัพย์หรือตลาดหลักทรัพย์ต่างประเทศ การค้าหลักทรัพย์ หรือการจัดจําหน่ายหลักทรัพย์ สําหรับหลักทรัพย์ที่เป็นหน่วยลงทุน ชําระค่าธรรมเนียมในอัตราร้อยละ 0.001 ของมูลค่าการขายหน่วยลงทุน แต่ไม่รวมถึงการขายหน่วยลงทุนจากการสับเปลี่ยนหน่วยลงทุนอัตโนมัติไปยังกองทุนรวมตลาดเงินตามที่ระบุไว้ในโครงการจัดการกองทุนรวมในกรณีที่ผู้ได้รับใบอนุญาตตามวรรคหนึ่ง แต่งตั้งผู้ได้รับใบอนุญาตรายอื่นเป็นตัวแทนในการซื้อขายหน่วยลงทุน ให้คํานวณมูลค่าการขายหน่วยลงทุนของผู้ได้รับใบอนุญาตโดยหักด้วยมูลค่าการขายหน่วยลงทุนของตัวแทนข้อ ๙ ให้ผู้ได้รับใบอนุญาตประเภทการค้าหลักทรัพย์ชําระค่าธรรมเนียมตามหลักเกณฑ์ดังต่อไปนี้(1) ค่าธรรมเนียมการเป็นผู้ค้าหลักทรัพย์ที่มิใช่ตราสารแห่งหนี้หรือหน่วยลงทุน ให้ชําระในอัตราร้อยละ 0.001 ของมูลค่าการค้าหลักทรัพย์ที่มิใช่ตราสารแห่งหนี้หรือหน่วยลงทุน(2) ค่าธรรมเนียมการเป็นผู้ค้าหลักทรัพย์อันเป็นตราสารแห่งหนี้ ให้ชําระในอัตราตามมูลค่าการค้าหลักทรัพย์อันเป็นตราสารแห่งหนี้ดังนี้ (ก) ต่ํากว่า 30,000 ล้านบาท ปีละ 50,000 บาท (ข) ตั้งแต่ 30,000 ล้านบาท แต่ไม่ถึง 100,000 ล้านบาท ปีละ 200,000 บาท (ค) ตั้งแต่ 100,000 ล้านบาท แต่ไม่ถึง 200,000 ล้านบาท ปีละ 500,000 บาท (ง) ตั้งแต่ 200,000 ล้านบาท แต่ไม่ถึง 300,000 ล้านบาท ปีละ 1,000,000 บาท (จ) ตั้งแต่ 300,000 ล้านบาท แต่ไม่ถึง 1 ล้านล้านบาท ปีละ 2,000,000 บาท (ฉ) ตั้งแต่ 1 ล้านล้านบาทขึ้นไป ปีละ 3,000,000 บาท ข้อ ๑๐ ให้ผู้ได้รับใบอนุญาตประเภทการจัดจําหน่ายหลักทรัพย์ชําระค่าธรรมเนียมในอัตราร้อยละ 0.001 ของมูลค่าการจัดจําหน่ายหลักทรัพย์ ทั้งนี้ ไม่รวมถึงการจัดจําหน่ายหลักทรัพย์ที่เป็นหน่วยลงทุน ข้อ ๑๑ ให้ผู้ได้รับใบอนุญาตประเภทการจัดการกองทุนรวมชําระค่าธรรมเนียมตามหลักเกณฑ์ดังต่อไปนี้(1) ค่าธรรมเนียมการบริหารจัดการกองทุนรวม ให้ชําระตามหลักเกณฑ์ดังนี้ (ก) ให้ชําระในอัตราร้อยละ 0.001 ของมูลค่าทรัพย์สินสุทธิภายใต้การบริหารจัดการในรอบปีปฏิทิน โดยนํามูลค่าทรัพย์สินสุทธิภายใต้การบริหารจัดการ ณ สิ้นวันทําการสุดท้ายของแต่ละเดือนมาถัวเฉลี่ย (ข) ในกรณีที่ผู้ได้รับใบอนุญาตประเภทการจัดการกองทุนรวมจัดการลงทุนเพื่อเป็นทรัพย์สินของกองทุนรวมโดยนําเงินไปลงทุนในหรือมีไว้ซึ่งหน่วยลงทุนของกองทุนรวมอื่นที่ตนเป็นผู้รับผิดชอบในการดําเนินการ ให้ชําระในอัตราร้อยละ 0.001 ของมูลค่าทรัพย์สินสุทธิภายใต้การบริหารจัดการในรอบปีปฏิทิน โดยนํามูลค่าทรัพย์สินสุทธิทั้งหมดภายใต้การบริหารจัดการ หักด้วยมูลค่าทรัพย์สินสุทธิที่เกิดจากการลงทุนในหรือมีไว้ซึ่งหน่วยลงทุนของกองทุนรวมอื่นที่ตนเป็นผู้รับผิดชอบในการดําเนินการ ทั้งนี้ มูลค่าทรัพย์สินสุทธิดังกล่าว ให้คํานวณ ณ สิ้นวันทําการสุดท้ายของแต่ละเดือนแบบถัวเฉลี่ย กรณีที่ไม่สามารถคํานวณมูลค่าทรัพย์สินสุทธิ ณ สิ้นวันทําการสุดท้ายของเดือน ให้ใช้ข้อมูลมูลค่าทรัพย์สินสุทธิตามที่มีการประกาศในรอบปีปฏิทินมาถัวเฉลี่ยตามจํานวนครั้งที่มีการประกาศ(2) ค่าธรรมเนียมการขายหน่วยลงทุน ให้ชําระในอัตราร้อยละ 0.001 ของมูลค่าการขายหน่วยลงทุนที่ผู้ได้รับใบอนุญาตเป็นผู้ดําเนินการเอง โดยไม่รวมถึงการขายหน่วยลงทุนจากการสับเปลี่ยนหน่วยลงทุนอัตโนมัติไปยังกองทุนรวมตลาดเงินตามที่ระบุไว้ในโครงการจัดการกองทุนรวมข้อ ๑๒ ให้ผู้ได้รับใบอนุญาตประเภทการจัดการกองทุนส่วนบุคคลชําระค่าธรรมเนียมการบริหารจัดการกองทุนส่วนบุคคลในอัตราร้อยละ 0.001 ของมูลค่าทรัพย์สินสุทธิภายใต้การบริหารจัดการในรอบปีปฏิทิน โดยนํามูลค่าทรัพย์สินสุทธิภายใต้การบริหารจัดการ ณ สิ้นวันทําการสุดท้าย ของแต่ละเดือนมาถัวเฉลี่ยกรณีที่ไม่สามารถคํานวณมูลค่าทรัพย์สินสุทธิ ณ สิ้นวันทําการสุดท้ายของเดือน ให้ใช้ข้อมูลมูลค่าทรัพย์สินสุทธิ ณ วันสุดท้ายของแต่ละเดือนมาถัวเฉลี่ย ข้อ ๑๓ ให้ผู้ได้รับใบอนุญาตประเภทการเป็นตัวแทนซื้อขายสัญญาซื้อขายล่วงหน้าชําระค่าธรรมเนียมในอัตราสัญญาละ 10 สตางค์ โดยคํานวณจากจํานวนสัญญาซื้อขายล่วงหน้าที่ผู้ได้รับใบอนุญาตให้บริการในศูนย์ซื้อขายสัญญาซื้อขายล่วงหน้า ทั้งนี้ ในกรณีที่เป็นสัญญาซื้อขายล่วงหน้าที่อ้างอิงราคาหุ้นรายตัว (single stock futures) ที่มีราคาไม่เกิน 100 บาท ให้ผู้ได้รับใบอนุญาตชําระค่าธรรมเนียมในอัตราสัญญาละ 1 สตางค์ทั้งนี้ การคํานวณค่าธรรมเนียมจากจํานวนสัญญาซื้อขายล่วงหน้าตามวรรคหนึ่งนั้น ไม่รวมถึงสัญญาซื้อขายล่วงหน้าที่มีสินค้าหรือตัวแปรเกี่ยวกับสินค้าเกษตร ข้อ ๑๔ ให้ผู้ได้รับใบอนุญาตชําระค่าธรรมเนียมภายในวันที่ 31 มกราคมของปีถัดไปทั้งนี้ ในกรณีที่มีการเลิกประกอบกิจการหรือถูกเพิกถอนใบอนุญาต ให้ชําระค่าธรรมเนียมส่วนที่ยังไม่ได้ชําระหรือยังคงค้างอยู่ภายใน 30 วันนับแต่วันที่รัฐมนตรีหรือคณะกรรมการ ก.ล.ต. อนุญาตให้เลิกประกอบกิจการ หรือวันที่รัฐมนตรีหรือคณะกรรมการ ก.ล.ต. สั่งเพิกถอนใบอนุญาต แล้วแต่กรณีข้อ ๑๕ ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบกิจการตามที่ได้รับใบอนุญาตต่อสํานักงานตามแบบและวิธีการที่จัดไว้บนเว็บไซต์ของสํานักงานรายงานการชําระค่าธรรมเนียมและเอกสารหลักฐานที่เกี่ยวข้องตามวรรคหนึ่ง ต้องมีการลงลายมือชื่อรับรองความถูกต้องโดยบุคคลผู้มีอํานาจลงนามของผู้ได้รับใบอนุญาตข้อ ๑๖ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ตามกฎกระทรวง ฉบับที่ 5 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 และบริษัทหลักทรัพย์ดังกล่าวได้รับยกเว้นค่าธรรมเนียมการประกอบกิจการตามประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 16/2553 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 1 ธันวาคม พ.ศ. 2553 และประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 ได้รับยกเว้นค่าธรรมเนียมตามประกาศนี้ ตั้งแต่ปี พ.ศ. 2563 จนถึงปีที่สํานักงานไม่สามารถนําค่าธรรมเนียมใบอนุญาตที่บริษัทหลักทรัพย์ได้ชําระไว้มาหักทอนด้วยค่าธรรมเนียมการประกอบกิจการในอัตราปีละ 5,000,000 บาทหรือตามจํานวนเงินค่าธรรมเนียมการประกอบกิจการที่คํานวณได้ตามหลักเกณฑ์ในประกาศนี้ แล้วแต่จํานวนใดจะสูงกว่าข้อ ๑๗ ค่าธรรมเนียมที่ขึ้นกับปริมาณธุรกิจที่ผู้ได้รับใบอนุญาตต้องชําระตามประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 และประกาศคณะกรรมการกํากับหลักทรัพย์และตลาดหลักทรัพย์ ที่ กม. 11/2559 เรื่อง การกําหนดค่าธรรมเนียมการประกอบธุรกิจสําหรับผู้ประกอบธุรกิจสัญญาซื้อขายล่วงหน้า ลงวันที่ 7 พฤศจิกายน พ.ศ. 2559 หากยังไม่ได้ชําระหรือยังคงค้างอยู่ ให้ผู้ได้รับใบอนุญาตชําระให้เสร็จสิ้นตามหลักเกณฑ์และระยะเวลาที่กําหนดไว้ตามประกาศดังกล่าวจนกว่าจะชําระแล้วเสร็จข้อ ๑๘ ประกาศนี้ให้ใช้บังคับตั้งแต่วันที่ 1 มกราคม พ.ศ. 2563 เป็นต้นไปอื่นๆ - ประกาศ ณ วันที่ 12 พฤศจิกายน พ.ศ. 2562ผู้มีอํานาจลงนาม ๑ (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์